Andematbregne

Se også: Andemat.
Andematbregne (latin: Azolla filiculoides) er en art av akvatiske flytebregner. På engelsk kalles den «Mosquito fern»
Planten flyter i vannet på bladene, og røttene henger løst ned i vannet. Den lever i symbiose med den blågrønne algen Anabaena azollae, som binder nitrogen fra luften og tilfører Azolla dette.
Andematbregne er en flyte- og akvarieplatne fra tropene og subtropene. Den er svært liten, med gaffelgreinet stengel og to-fliket blad i to rekker. Den øverste bladfliken er grønn og besatt med noe hår, mens den nedre bladfliken er gjennomskinnelig for lys.
Planten kan doble sin biomasse på en halv uke, og kolonisere store ferskvannsområder på kort tid. Begrensningen settes av tilgangen på fosfor, et mineral som plantene også er avhengige av. Planten kan produsere antocyanin og få vannoverflaten til å anta dyprød farge.
Plantene tåler verken frost eller saltvann. De har både kjønnet formering, og ukjønnet formering gjennom deling. Kjønnet formering ved hann- og hunnsporer skjer ved heterospori. Kromosomtallet (n) er 22 eller 23.
Andematbregne er ikke funnet med sporer i Nord-Europa, men det gjøres av og til funn av arten i grøfter og dammer (Oslo 1927, Klepp 1995, Stokke 2001). Den tåler ikke vinteren her.


== Bruk ==
På grunn av bindingen av nitrogen, har plantene vært brukt som naturlige gjødseltilskudd i mer enn 1 000 år i Kina, og brukes fortsatt slik i Asia. Plantene har også mye vitaminer og proteiner (aminosyrer), og brukes stadig oftere som fôr til husdyr.


== Azolla-hendelsen ==
En teori framsatt av forskere ved Universitetet i Utrecht hevder at en kraftig global oppvarming med sterk drivhuseffekt satte inn i eocen for om lag 49 millioner år siden (Azolla-hendelsen), men at den sterke oppblomstringen av Azolla i ferskvann som fulgte av dette, medførte at store mengder karbondioksid ble tatt opp av disse plantene, og reverserte drivhuseffekten.


== Referanser ==


== Litteratur ==
Lid, Johannes, D. T. Lid, Reidar Elven (red), Norsk Flora, Det norske Samlaget, 7.utgåva, Oslo 2005, side 139.
B. Urban (1983). «Biostratigraphic correlation of the Kärlich Interglacial, Northwestern Germany». Boreas. 12 (2): 83–90. ISSN 1502-3885. doi:10.1111/j.1502-3885.1983.tb00440.x. 
E. Szczęśniak m.fl. (2009). «Distribution of Azolla filiculoides Lam. (Azollaceae) in Poland». Acta Societatis Botanicorum Poloniae. 78 (3): 241–246. ISSN 0001-6977. doi:10.5586/asbp.2009.031. 
C. Evrard og C. Van Hove (2004). «Taxonomy of the American Azolla species (Azollaceae): a critical review». Systematics and Geography of Plants. 74 (2): 301–318. ISSN 1374-7886. JSTOR 3668500. 
«Azolla filiculoides (water fern)». Invasive Species Compendium. Besøkt 13. januar 2020. 


== Eksterne lenker ==
(en) Andematbregne i Encyclopedia of Life 
(en) Andematbregne i Global Biodiversity Information Facility 
(no) Andematbregne hos Artsdatabanken 
(sv) Andematbregne hos Dyntaxa 
(en) Andematbregne hos ITIS 
(en) Andematbregne hos NCBI 
(en) Andematbregne hos The International Plant Names Index 
(en) Andematbregne hos Tropicos 
(en) Kategori:Azolla filiculoides – bilder, video eller lyd på Wikimedia Commons 
(en) Azolla filiculoides – galleri av bilder, video eller lyd på Wikimedia Commons 
Azolla filiculoides – detaljert informasjon på Wikispecies